کِسه گیشوکیں بّٹٌ ءِ( دومی بهر ) مولابخش رئیسی
انچوش که من نبشتگ ات که یلدا شپ ءِ دابیں دودے ء برجم دارگ ، بلوچانی دودانی ته ءّ نیست انت . من نه زاناں مئی گیشتریں بلوچ اگاں لوٹ انت وتی وشٌ هزمتی ءّ په دگراں پیش به دارانت وتی زبان ، وتی دودءُ ربیدگ ءّ وئیل کن انت ، چوشیں مردم سئے راه ءّ در نه انت ۱_ یا بُندرءّ بلوچ نه انت ۲ _ پهوال انت ( نادان انت ) ۳ _ بها بیتگ انت ……. ما نشتگ ا تیں کم کم ءّ مردم آیان بیت انت ، تاں اینچک ءّ بلوچستان ءُ سیستان ءِ “سرگِنگ ” ( استاندار ) سر بیت ، گیشتریں مهلوک په واجه ءّ پاد آتک ءُ اوشتات انت . من ءّ انچوش سما بیت ، دیوان ءِ سالونک ” نیلگ ءِ کتاب ءِ واهند نه انت ، واجه سر گِنگ انت ، هیر باز براں انچوش بیت ، دیوان گوں الله ءِ دُرٌیں پهک گپاں بنگیج بیت ، رند چه کران ءِ دُرٌیں پهک گپٌاں ، ایران ءِ راجی سّوت ءّ گوں دراه پاد آتک ءُ اوشتات انت ، ما هم ……
اوشتات ایں . رند ایران ءِ راجی سّوت ءّ دیوان واجهیں جارچین ءّ وتی دستاں گپت چو ش ےْ درائینت : بلوچ راج نبیسگ ءِ باندات ءّ بازیں تهمبل ےْ نیست ءُ سک نزورانت ، نیلٌگ ءِ گدار بلوچانی اولی گدار انت ……………… دگه هنچیں بازیں وتگڑیں گپٌ .
 من اے هبرءّ در منتگ ءُ بهمنتگاں ما وتی پهوالی ءُ نه زانتکاری ءّ پرچه بلوچ راج ءِ سرا جنیں په منی هیال ءّ اے سکٌیں گرانیں کارے نه انت که بیائیں به منٌیں واجه ما نه زانیں ، گهترانت پٹٌ پول به کنیں پیش چه ایشی که بلوچ راج ءِ تنگوهیں پُسگاں چو شمارا وت اش نه باهینتگ ءُ بلوچی لبزانک ءّ شپ روچ مگیم کنگ ءِ جُهت ءّ انت ، ایر به جیں .
 هؤ بلوچ ابید وتی زبان ءّ پارسی زبان ءِ نبیسگ ءّ نزورانت ، بلے دلگوش کرزیں گپے بلوچاں همے پارسی زبان ءّ کتاب نبشتگ ، انگریزی ءّ وّ هنچیں کتاب اش هست که انگت پارس زباناں انگریزی ءّ چوشیں کتاب نه نبشتگ ، واجهیں دکتر انور بجٌارزهی ءِ گدار ” هانی شئی مرید ” په منی زانگ ءّ پنچ شش سال پیش چاپ جنگ بیتگ ، بلوچی زبان ءِ کوهیں کلات ” سید هاشمی ” ءِ گدار ” نازک ” که واجهیں واحد برهانی ءّ دیریں پارسی ءّ رجانک کتگ ءُ چاپ جنگ بیتگ ، هاں اگاں پارسی نبیسگ ءِ گپٌ انت ، بلوچ ندکار پرچه زبانے ءّ به نبیس انت که آیانی زبان ءِ گار کنگ ءِ رند ءّ انت؟؟؟؟ ؟!!!!!!!!!!
 بلے دگه پهناتے اگاں گپٌ نبیسگ ءِ باندات ءّ انت مروچ ئیگ ء ّ شست سال پیش بلوچاں گدار ( رمان ) نبشتگ چوشکه نل ءِ توار ” ءُ نازک انت ، په منی زانگ ءّ تهنا منیر بادینی ءِ نبشتگیں گدار چه هشتاد ءّ برزانت ، دگه بازیں گدارنبیس بلوچانی ته هست چوشکه دکتر حنیف شریف ، غنی پرواز ، اسلم دوستیں ، نظیر ناصر ، دگه بازینے .
 گهتر نه انت چه بلوچانی ایر جنگ ءّ ما به گوشیں ما نه زانیں ، ما پگر کتگ ات ، دیوان لبزانکی ( ادبی ) دیوانے ءُ کتاب ءِ باندات ءّ گپ جنگ بیت ، بلے مارا رندا سما کپت ادء “ّ هّر داگ کنگ ءّ انت سجیٌگ نه پچگ ءّ انت ” ، لبزانکی مردم ، ندکار ( نویسنده ) چو چوروانی داب ءّ ابیتکی ءّ نشتگ ات انت کس آیاں کمار نه کنگ ءّ ات ، تاں اداں کس آیانی بُتاں ( عکس ) هم نه گرگ ء ّ ات ………. بیچارگیں ندکار .
 من ءّ واجهیں اکبر رئیسی ءّ گوشتگ ات اود ءّ تهنا هما کساں هلٌ انت هبر به کن انت که گدارءِ باندات ءّ پهتوئیں مردم به بنت سکٌیں مزنیں زانتکار به بنت ، بلے ما دیت دیوان زانشی ( علمی ) باندات ءّ نزورات ، کس اش نه اشت ، گپ به جنت ، تهنا آیانی وتی سنگتاں هبر کت .
 بلوچستان ءُ سیستان ءِ ” سر گِنگ ” ءِگشتانک دیگ وهد آتک ، واجه ءّ وتی گُشتانک په پنچ کلاسی وانوکاں ٹاهینتگ ات : پرچه بلوچی ءُ اے دگه راجانی زبان وانینگ نه بیگ ءّ انت ، پرچه انگت کتاب چاپ جنگ ءِ وهد ءّ مگراز ( سانسور ) کنگ بنت ؟ !!!!!!!!!!!!!! چوشیں بازیں سّرٌا بّرٌائیں جست ، باریں جست ےْ چه کئے ءّ کت انتْ . دولت ءِ جگهیر ( نماینده ) آ واجه وت انت ، ارشاد ءُ آموزش پرورش واجه ءِ وتی دست ءّ انت ، گڑا اے کاراں کئے کنگ ءّ انت ، واجه ءِ وتی جند ءِ چینچو بلوچیں کمک کار انت ؟؟؟؟؟؟؟؟ ، ارشاد ءِ بٌنجل ءّ ( اداره کل ) چینچو بلوچ کار ءّ انت ؟؟؟؟؟؟؟؟، آموزش پرورش ءِ بُنجل ءّ چینچو بلوچ کار ءّ انت ؟؟؟؟؟؟؟؟ . اے بُنجل وّ واجه ءِ وتی دست ءّ انت ، بلوچاں ” سدے نود ” روحانی گچین کتگ ، گڑا بلوچانی پانک ءّ کئے به جنت ؟ . مئی نیگراهی پیشوک ( رهبران مذهبی ) گوستانکی ( تاریخی ) رد جنگ ءّ انت ، مئی واجه ایشی ءّ نه زانگ ءّ انت اے چٌم گندیں ( ظاهری ) اصلاح طلبانی بوجیگ ٹُنگ انت ءُ ما را منزلے ءّ سر کت نه کن انت . چه ایران ءِ اسلامی آشوب ءّ سی ءُ هپت سال گوستگ ، ما نوکی گندگ ءّ ایں تاهے تاهے بلوچ ، چیزے دولتی کارگسانی ( اداره ) کار مستر بیگ ءّ زانت پرچه زان ات ؟؟؟؟؟؟؟؟ ، پرے هاترا که هنٌی واک ” حراستانی ” دست ءّ انت اے واجکار ( بلوچیں کار مستر ) چه کارو انت ، واجهیں استاندار مروچی مردم اینچک پهوال نه انت که شما پگر کنگ ءّ ات ، دراهیں بلوچ په شما شنک ءُ هیرات نه بنت . کتابجاهانی کانود انت که کتابجاهانی جنینے کار کنوک باید انت ، هما جاه ءِ جهمنند به بنت پرچه مئی هلک ءِ کتابجاهاں دریں جنین کارءّ انت ؟؟؟!!!!!.
 دیوان ءّ انچوش من گوشت ” ندکاراں یا مهماناں هبر کنگ اش نه اشت که ایشانی گپٌانی پسه آں به دینت ، واجه اکبر رئیسی ءّ وتی جند په چوشیں سیاسی دیوانے ءّ شات مه کت ایں ، پدا هم اکبر رئیسی وتی مستر وت انت . دیوان که هلٌ ات جاراش پِرٌینت شام ساجو انت ، آیوکیں مردم شام ءّ به دارنت ، ما شام ءِ ورگ ءّ دگه جاهے شُت ایں ، اوداں جاه نیست ات ما داشت ، تاں پیسریگیں مردم پاد بیاینت ، گڑا ما نندیں شام کنیں ، پیسرگیں مردم پاد اتک انت ما نشت ایں ، مارا شُد ءّ هم گپتگ ات ، شام نیست ات ، یک واجهے ءّ پیسرگیں مردمانی گیشوکیں بٹ آرت انت ، گوشت ےْ : شام همیش انت ورات . مئی راستیں براگ ءّ بُرٌے بلوچیں بانُک نشتگ ات انت که گوں یک ءّ دگرءّ پارسی گپ ءّ ات انت ، من دیم گوں جیید بلوچ ءّ کت گوشت : گوش انت ، ماتی زبان ، مئی مات ایش انت بلوچی هبر کنگ ءّ لّجٌ کن انت ، گڑا بلوچی چون پهریزگ بیت ؟؟؟؟!!!!!! ، جنید بلوچ ءّ درائینت : بلوچ جنینانے که بلوچی هبر نه نه کن انت تو ایشاں چے گوش ے ْ ؟ ، من گوشت : من ایشاں گوشاں ، جاتوگ .
چهبار __________ کُمب